sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASIning HUZURIDA DIN ISHLARI BOʻYICHA KOMITET TASHKIL QILISH TOʻGʻRISIDA
(decree, 2025-11-26)

“Vijdon erkinligi va diniy tashkilotlar toʻgʻrisida”gi Oʻzbekiston Respublikasining Qonuniga asoslanib, fuqarolarning din erkinligi va diniy ehtiyojlarini hurmat qilib, shuningdek diniy tashkilotlar bilan aloqalarni mustahkamlash va uzviy hamkorlikni taʼminlash maqsadida: 1. Oʻzbekiston Respublikasining Vazirlar Mahkamasi huzurida Din ishlari boʻyicha komitet tashkil qilinsin. 2. Belgilab qoʻyilsinki, komitet oʻz faoliyatini “Vijdon erkinligi va diniy tashkilotlar toʻgʻrisida”gi Qonun, shuningdek Oʻzbekiston Respublikasining boshqa tegishli qonun hujjatlari talablariga qatʼiy amal qilgan holda olib boradi. 3. Oʻzbekiston Respublikasining Vazirlar Mahkamasi huzuridagi Din ishlari boʻyicha komitet zimmasiga quyidagi asosiy vazifalarni hal qilish yuklatilsin: davlat organlarining respublika hududida joylashgan diniy tashkilotlar bilan bahamjihat harakati va hamkorlikni oʻrnatish: diniy masalalarni hal qilishda viloyatlar, shaharlar va rayonlarning hokimlari bilan birgalikda yagona siyosatni oʻtkazish: qonunda belgilangan tartibda roʻyxatga olingan respublikadagi diniy tashkilotlarning manfaatlarini davlat siyosatida ifoda etish. 4. Oʻzbekiston Respublikasi Prezidenti huzuridagi Vazirlar Mahkamasi ushbu Farmonga asoslanib bir hafta muddat ichida Din ishlari boʻyicha komitet toʻgʻrisidagi tegishli qarorni qabul qilsin va uning Nizomini tasdiqlasin.
OʻZBEKISTON SSR PREZIDENTI HUZURIDAGI VAZIRLAR MAHKAMASINING 1991-YIL 25 MARTDAGI 65-SON QARORIGA OʻZGARTIShLAR KIRITISh TOʻGʻRISIDA
(resolution, 1994-08-05)

Ish haqi va pensiyalar eng kam miqdorining 350 soʻmgacha koʻpayganligi munosabati bilan Vazirlar Mahkamasi qaror qiladi: Oʻzbekiston SSR Prezidenti huzuridagi Vazirlar Mahkamasining 1991-yil 25-martdagi 65-son qaroriga quyidagi oʻzgartishlar kiritilsin: 11-band “g” kichik bandining 3-xatboshi quyidagi oʻzgartishda bayon qilinsin: “bir yarim yoshdan 6 yoshgacha boʻlgan bolalarga. Bunga nafaqa olish huquqini beruvchi oila aʼzosining jami daromadi chegarasi eng kam oylik ish haqining ikki baravar miqdorida — 700 soʻm qilib belgilansin”; 14-bandning ikkinchi xatboshi quyidagicha tahrirda bayon qilinsin: “Mazkur qarorning 12 va 13-bandlari bilan belgilangan toʻlovlar oila aʼzosiga toʻgʻri keladigan jami daromad eng kam ish haqining ikki baravar miqdori — 700 soʻmdan oshmaydigan bolali oilalarga berilsin”.
JUN VA QORAKOʻL TERINING XARID NARXLARI TOʻGʻRISIDA
(resolution, 1993-02-19)

Vazirlar Mahkamasi qaror qiladi: 1. 1992-yil 1-martdan boshlab qorakoʻl terining xarid narxi 1 donasi uchun oʻrtacha 600 soʻm, junniki — 1 kilogrammi uchun oʻrtacha 120 soʻm qilib belgilansin. 2. Oʻzbekiston Respublikasi Moliya vazirligi bir hafta muddat ichida qorakoʻl teri va junning yangi xarid narxlari preyskurantlarini aniqlashtirsin hamda ularni ishlab chiqaruvchilar va tayyorlov tashkilotlariga maʼlum qilsin.
TADBIRKORLIK FAOLIYATI BILAN SHUGʻULLANISH TAQIQLANGAN MANSABDOR SHAXSLARNING ROʻYXATI TOʻGʻRISIDA
(resolution, 2025-12-16)

Oʻzbekiston Respublikasi Oliy Kengashining “Oʻzbekiston Respublikasining “Oʻzbekiston Respublikasida tadbirkorlik toʻgʻrisida” Qonunini kuchga kiritish haqida” 1991-yil 15-fevraldagi qarorini bajarish uchun Vazirlar Mahkamasi qaror qiladi: Quyidagi mansabdor shaxslarga tadbirkorlik faoliyati bilan shugʻullanish taqiqlansin: davlat hokimiyati va boshqaruv organlarining, huquqni muhofaza qilish organlarining xodimlariga; davlat banklari rahbarlari va ularning oʻrinbosarlariga, xizmat yuzasidan pul belgilariga va pul (bank) hujjatlariga bevosita aloqasi boʻlgan mansabdor shaxslarga; davlat korxonalari, muassasalari va tashkilotlari rahbarlariga va ularning bank hujjatlariga imzo qoʻyish huquqiga ega boʻlgan oʻrinbosarlariga; davlat taʼminot va savdo-sotiq korxonalari va tashkilotlarining rahbar xodimlariga; tadbirkorlik faoliyatini amalga oshirish bilan bogʻliq masalalarni hal qilish yoki bunday faoliyatni nazorat qilish vazifasiga kiruvchi davlat organlarining rahbar xodimlari va mutaxassislariga;
“ARALVODSTROY” VA ARALSELXOZVODOPROVODSTROY” BIRLAShMALARINI OʻZBEKISTON RESPUBLIKASI DAVLAT SUV XOʻJALIGI QURILIShI QOʻMITASI TARKIBIGA BERISh TOʻGʻRISIDA
(resolution, 2021-02-22)

Oʻzbekiston SSR Oliy Kengashining “Oʻzbekiston SSR hududida joylashgan ittifoqqa boʻysunuvchi davlat korxonalari, muassasalari, tashkilotlarini Oʻzbekiston SSRning huquqiy tasarrufiga oʻtkazish toʻgʻrisida” 1991-yil 22-iyuldagi qaroriga muvofiq hamda “Orolboʻyi” dasturi boʻyicha ishlarni muvofiqlashtirish maqsadida Vazirlar Mahkamasi qaror qiladi: 1. “Aralvodstroy” ixtisoslashtirilgan birlashmasi va “Vodstroy” davlat konsernining “Aralselxozvodoprovodstroy” loyiha-qurilish birlashmasi Oʻzbekiston Respublikasi Davlat suv xoʻjaligi qurilishi qoʻmitasi tarkibiga oʻtkazilsin, ularning Nukus shahridagi oʻrni saqlab qolinsin. 2. Oʻzbekiston Respublikasi Vazirlar Mahkamasi huzuridagi Oʻzbekiston Respublikasining taraqqiyot istiqbolini belgilash qoʻmitasi, Oʻzbekiston shartnoma va savdo boʻyicha davlat-aksionerlik uyushmasi, “Uzselxozsnabremont” oʻzlarining reja-iqtisodiy koʻrsatkichlariga va isteʼmol hamda moddiy-texnika resurslarini taqsimlash balanslariga tegishli oʻzgartishlar kiritsinlar. 3. Binokorlik materiallari sanoati vazirligi, Qurilish vazirligi, Melioratsiya va suv xoʻjaligi vazirligi, “Uzagrostroy” respublika davlat-kooperativ qurilish birlashmasi, “Uzkolxozstroy” 1992-yilda 1991-yil hajmi darajasida “Aralvodstroy” ixtisoslashtirilgan qurilish birlashmasiga va “Aralselxozvodoprovodstroy” loyiha qurilish birlashmasiga mahalliy qurilish materiallari, buyumlar hamda konstruksiyalar yetkazib berishni taʼminlasinlar. 4. Suv xoʻjaligi va sanoat-fuqaro qurilishi, shuningdek, magistral va xoʻjaliklar ichidagi suv yoʻllari hamda ular uchun inshootlarning bosh loyihalovchisi etib “Sredazgiprovodxlopok” va “Sredazgiprotselinstroy” institutlari belgilansin.
Umumxalq bayrami Navroʻz munosabati bilan “Mustaqillik, tinchlik, mehr-shafqat” xayriya hasharini va telemarafonini oʻtkazish toʻgʻrisida
(resolution, 2021-02-22)

Milliy qadriyatlarning tiklanishida Navroʻz bayramining ahamiyatini eʼtiborga olib Vazirlar Mahkamasi qaror qiladi: 1. Oʻzbekiston Respublikasi Yoshlar Ittifoqi, “Foton” ishlab chiqarish birlashmasi, Yoʻldosh Oxunboboyev nomidagi toʻqimachilik va yengil sanoat instituti, Toshkent shahar Oktabr nohiyasi “Yangi shahar” mahallasi jamoasi, Chortoq shahar tikuvchilik fabrikasi jamoalarining 1992-yil 14-mart kuni “Navroʻz” umumxalq xayriya hasharini oʻtkazish toʻgʻrisidagi hamda Oʻzbekiston Respublikasi Davlat teleradio kompaniyasi jamoasi, “El” xalqaro uyushmasi, Oʻzbekiston bolalar jamgʻarmasi, “Mehr-shafqat va salomatlik” jamgʻarmasi, Respublika Nogironlar jamiyati, Qizil Yarim oy jamiyati jamoalarining 1992-yil 21-mart kuni “Mustaqillik, tinchlik va mehr-shafqat” xayriya telemarafonini oʻtkazish toʻgʻrisidagi takliflari maʼqullansin. 2. Mehnat jamoalarining “Mustaqillik, tinchlik va mehr-shafqat” shiori ostida oʻtkaziladigan umumxalq xayriya hashari va telemarafoniga rahbarlik qilish umumxalq bayrami Navroʻzga tayyorgarlik koʻrish va oʻtkazish komissiyasiga yuklatilsin. Xayriya tadbirlarini oʻtkazish yuzasidan respublika viloyatlari, shahar, qishloq, mahalla kengashlari, vazirliklar, birja va barcha turdagi korxona va tashkilotlar aniq reja asosida tashkiliy va amaliy tadbirlarni ishlab chiqsinlar. Xayriya hasharidan yigʻilgan va ishlab topilgan mablagʻlar “Navroʻz” xayriya jamgʻarmasiga topshirilsin. 3. Shahar va qishloqlarni obodonlashtirish, koʻkalamzorlashtirish, koʻchat oʻtqazish, bogʻlar yaratish, qabristonlarni sarishtalash ishlariga alohida eʼtibor berilsin. 4. Oʻzbekiston Respublikasi Aloqa vazirligi, Davlat banki telemarafon oʻtkazilayotgan paytda bir kecha-kunduz davomida mablagʻlarni qabul qilib olish uchun navbatchilik ishlarini tashkil etsinlar. 5. Oʻzbekiston Respublikasi Tashqi ishlar vazirligi Madaniyat vazirligi bilan birgalikda chet ellik ishbilarmonlardan, madaniyat xodimlaridan iborat barcha mehmonlarning umumxalq xayriya ishlarida, bayramida va telemarafonida ishtirok etishlari uchun qulay shart-sharoitlar yaratsinlar. 6. Oʻzbekiston Davlat teleradio kompaniyasi, Madaniyat vazirligi va Davlat matbuot qoʻmitasi umumxalq xayriya ishlari, Navroʻz tantanalarini va telemarafonining maʼnaviy va tarbiyaviy, badiiy jihatdan yuksak saviyada oʻtishi uchun barcha ijodiy kuchlarni safarbar etsinlar.
OʻZBEKISTON RESPUBLIKASI PROKURATURASI TUZILMASIDA TAShQI IQTISODIY FAOLIYAT SOHASIDAGI PORAXOʻRLIK, OʻGʻIRLIKLAR VA BOShQA SUIISTEʼMOLChILIKLARGA QARShI KURASh BOShQARMASINI TAShKIL ETISh TOʻGʻRISIDA
(resolution, 2021-02-22)

Davlat, qoʻshma va xususiy korxonalar, turli birjalar va tijorat banklarining tashqi iqtisodiy faoliyatlari rivojlanayotganligi tufayli Oʻzbekiston Respublikasining iqtisodiy manfaatlariga jiddiy zarar yetkazuvchi jinoyatlar soni koʻpayib bormoqda. Iqtisodiy faoliyat sohasida poraxoʻrlikka, oʻgʻirliklar va boshqa suiisteʼmolchiliklarga qarshi kurash samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prokuraturasi markaziy apparati tuzilmasida — Tashqi iqtisodiy faoliyat sohasida poraxoʻrlikka, oʻgʻirliklar va boshqa suiisteʼmolchiliklarga qarshi kurash boshqarmasi; Qoraqalpogʻiston Respublikasi, viloyatlar, Toshkent shahar prokuraturalarida va Oʻzbekiston transport prokuraturasida — tashqi iqtisodiy faoliyat sohasida poraxoʻrlikga, oʻgʻirliklar va boshqa suiisteʼmolchiliklarga qarshi kurash boʻyicha tegishli boʻlinmalar tashkil etilsin. 2. Tashqi iqtisodiy faoliyat sohasida poraxoʻrlikka, oʻgʻirliklar va boshqa suiisteʼmolchiliklarga qarshi kurash boshqarmasi va boʻlimlarning tuzilmalari va shtatlar soni ilovaga muvofiq tasdiqlansin. 3. Oʻzbekiston Respublikasi Prokuraturasi, Ichki ishlar vazirligi, Milliy xavfsizlik xizmati yuqori malakali mutaxassislarni jalb qilgan holda, tashqi iqtisodiy faoliyat sohasida poraxoʻrlikka, oʻgʻirliklar va boshqa suiisteʼmolchiliklarga qarshi kurash boʻyicha ishlarni muvofiqlashtirish uchun doimiy ishlaydigan tezkor-tergov guruhini tuzsinlar. Oʻn kun muddat ichida ushbu guruh tarkibi Hukumat tasdigʻiga taqdim etilsin. 4. Tashqi iqtisodiy faoliyatga daxldor boʻlgan vazirliklar, idoralar, birlashmalar, korxonalar, qoʻshma korxonalar, barcha tashkilotlar Oʻzbekiston Respublikasi Prokuraturasi, Ichki ishlar vazirligi va Milliy xavfsizlik xizmati talablariga binoan zarur materiallarni oʻz vaqtida taqdim etsinlar. 5. Oʻzbekiston Respublikasi Moliya vazirligi (oʻrtoq E.J. Boqiboyev) Oʻzbekiston Respublikasi Prokuraturasi tuzilmasida oʻzgarishlar boʻlganligi munosabati bilan uni mablagʻ bilan taʼminlasin. Boshqarma boshligʻi — 1 Boshqarma boshligʻining oʻrinbosarlari — 2 Oʻzbekiston Respublikasi Prokuraturasining alohida muhim ishlar boʻyicha katta tergovchilari — 4 Oʻzbekiston Respublikasi Prokuraturasining alohida muhim ishlar boʻyicha tergovchilari — 5 Jami: 12 Qoraqalpogʻiston Respublikasida, viloyatlarda, Toshkent shahrida va Oʻzbekiston transport prokuraturasida tegishli tuzilmaga va 3 nafardan shtatga ega boʻlgan boʻlinmalar tuziladi.
HARBIY TRIBUNALLAR VA HARBIY PROKURATURA ORGANLARI TOʻGʻRISIDA
(decree, 1992-02-28)

“Oʻzbekiston Respublikasining Davlat mustaqilligi asoslari toʻgʻrisida”gi Qonuni hamda Oʻzbekiston Respublikasi Oliy Kengashining 1992-yil 14-yanvardagi “Oʻzbekiston Respublikasi hududida joylashgan harbiy qismlar va harbiy taʼlim muassasalari toʻgʻrisida”gi qaroriga muvofiq respublikaning Qurolli Kuchlarida qonuniylik va huquq-tartibotni taʼminlash maqsadida: 1. Oʻzbekiston Respublikasi hududida joylashgan harbiy tribunallar sud tizimining tarkibida ekanligi belgilansin va respublika hududidagi barcha strategik va umumiy maqsadli harbiy qismlar, qoʻshilmalar, birlashmalarda, shuningdek harbiy taʼlim muassasalari va boshqa harbiy tuzilmalarda Oʻzbekiston Respublikasi nomidan odil sudlovni amalga oshiradi. Sobiq Turkiston harbiy okrugi Harbiy tribunali negizida Oʻzbekiston Respublikasi Qurolli Kuchlarining harbiy sudi tashkil etilsin. 2. Respublika hududida joylashgan Harbiy prokuratura organlari Oʻzbekiston Respublikasi prokuroriga boʻysundirilsin va sobiq Turkiston harbiy okrugi Harbiy prokuraturasi negizida Oʻzbekiston Respublikasi Qurolli Kuchlari Harbiy prokuraturasi tashkil etilsin. Ularning zimmasiga respublika hududidagi barcha strategik va umumiy maqsadli harbiy qismlar, qoʻshilmalar, birlashmalarda, shuningdek harbiy taʼlim muassasalari va boshqa harbiy tuzilmalarda prokuror nazoratini amalga oshirish yuklansin. 3. Yangi qonunchilik hujjatlari qabul qilingunga qadar harbiy sudlar va harbiy prokuratura organlari oʻz faoliyatlarida Oʻzbekiston Respublikasi qonunchiligiga hamda sobiq SSSR qonunchilik hujjatlarining Oʻzbekiston Respublikasi qonunchiligiga zid boʻlmagan qismiga amal qiladilar. 4. Oʻzbekiston Respublikasi Oliy sudiga Oliy sudning Harbiy hayʼatini tashkil etish toʻgʻrisida Oʻzbekiston Respublikasi Oliy Kengashiga takliflar kiritsin. 5. Oʻzbekiston Respublikasi prokuraturasiga bir oy muddatda Harbiy prokuratura toʻgʻrisidagi nizom loyihasini tayyorlab, Respublika Oliy Kengashiga koʻrib chiqish uchun kiritsin. 6. Oʻzbekiston Respublikasi Mudofaa ishlari boʻyicha vazirligiga harbiy sudlar va harbiy prokuratura organlarini zaruriy moliyalashtirish, moddiy-texnik taʼminoti nazarda tutilsin shaxsiy tarkibda harbiy xizmatchilarning huquqiy maqomi va barcha turdagi pul va boshqa taʼminotlari saqlanib qolinsin. Mazkur Farmon imzolangan kundan boshlab kuchga kiradi.
AVTOBENZINNI TIJORAT NARXLARI BOʻYIChA SOTISh HAJMLARINI OʻZGARTIRISh TOʻGʻRISIDA
(resolution, 1992-10-16)

Xom ashyo (neft), elektr energiyasining narxi oshib borayotganligi, temir yoʻl tarifi keskin qimmatlashayotganligi munosabati bilan hamda neft mahsulotlari bilan taʼminlash tarmogʻining barqaror, rentabelli ishlashini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Neft mahsulotlari bilan taʼminlash davlat qoʻmitasi: 1992-yilning 1-martidan boshlab avtobenzinni tijorat narxlari boʻyicha bozor fondining 80 foizi hajmida sotishni joriy etsin; bozor fondining qolgan 20 foizini urush qatnashchilari va faxriylariga, urush va mehnat nogironlariga A-72, A-76, AI-91, AI-92, AI-93 avtobenzinini 1 litr uchun 4 soʻmdan sotishni tashkil etsin; Ijtimoiy taʼminot vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda 5 kun muddat ichida imtiyozlardan foydalanuvchi shaxslarga (urush qatnashchilari va faxriylariga, urush va mehnat nogironlariga) avtobenzin berish toʻgʻrisidagi Nizomni ishlab chiqsin. 2. Belgilab qoʻyilsinki, tijorat narxlari boʻyicha amalda sotilgan avtobenzindan olinadigan qoʻshimcha foydaning 90 foizi respublikaning davlat budjetiga, 10 foizi esa Oʻzbekiston Respublikasi Neft mahsulotlari bilan taʼminlash davlat qoʻmitasiga oʻtkaziladi. 3. Oʻzbekiston Respublikasi Moliya vazirligi urush qatnashchilari va faxriylariga, urush va mehnat nogironlariga avtobenzin sotishdan koʻriladigan zararni qoplash masalasini hal etsin. 4. Oʻzbekiston Respublikasi Prezidenti huzuridagi Vazirlar Mahkamasining 1992-yil 2-yanvardagi 1-son qarorining 8-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING 1991-YIL 2 NOYABRDAGI 279-SON QARORINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Vazirlar Mahkamasining “Vazirlar Mahkamasi huzurida iqtisodiyotni barqarorlashtirish va inflatsiyaga qarshi siyosat Kengashini tuzish toʻgʻrisida” 1991-yil 2-noyabrdagi 279-son qarori oʻz kuchini yoʻqotgan deb hisoblansin. 2. Vazirlar Mahkamasi oʻn kun muddat ichida respublika vazirliklari va idoralariga, xorijiy firmalar va vakolatxonalarga, “Ekoprom” konsorsiumi rahbariyatiga, SSSRning Shveysariyadagi Elchixonasiga va Rossiya Tashqi ishlar vazirligiga respublika Hukumati ilgari bergan barcha kafolatlarni, majburiyatlar va kafilliklarni qaytarib olsin.
OʻZBEKISTON RESPUBLIKASI VAZIRLAR MAHKAMASI HUZURIDAGI OʻZBEKISTON ZOOLOGIYA KOMBINATINI XOʻJALIK HISOBIDAGI ZOOLOGIYA IShLAB ChIQARISh BIRLAShMASIGA AYLANTIRISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Vazirlar Mahkamasi huzuridagi Oʻzbekiston zoologiya kombinati mehnat jamoalarining kombinati ilgari unga yuklatilgan vazifalarini saqlab qolgan holda xoʻjalik hisobidagi zoologiya ishlab chiqarish birlashmasi (“Oʻzzoobirlashma”)ga aylantirish toʻgʻrisidagi taklifi qabul qilinsin. “Oʻzzoobirlashma” 2 oy muddat ichida xoʻjalik hisobidagi zoologiya ishlab chiqarish birlashmasining Ustavini ishlab chiqsin hamda uni Oʻzbekiston Respublikasi Adliya vazirligi, Moliya vazirligi va Davlat tabiatini muhofaza qilish qoʻmitasi bilan kelishgan holda tasdiqlasin. 2. Oʻzbekiston SSR Ministrlar Sovetining “Oʻzbekiston SSR Ministrlar Soveti huzuridagi xoʻjalik hisobida ishlaydigan respublika “Oʻzbekiston zoologiya kombinati” (“Oʻzzookombinat”) tashkiloti toʻgʻrisidagi Nizomni tasdiqlash haqida” 1988-yil 22-avgustdagi 289-son qarori (OʻzSSR QT, 1988-y., 8-son, 30-modda) oʻz kuchini yoʻqotgan deb hisoblansin.
OʻZBEKISTON SSR MINISTRLAR SOVETINING 1986 YIL 22 YaNVARDAGI 43-SON QARORI BILAN MAʼQULLANGAN OʻZBEKISTON RESPUBLIKASI KOLXOZLARIDA MEHNATGA HAQ TOʻLAShGA OID TAVSIYALARGA OʻZGARTIShLAR KIRITISh TOʻGʻRISIDA
(resolution, 1993-10-19)

Tamakichilikni yanada rivojlantirish, kolxozchilarning moddiy manfaatdorligini oshirish va ijtimoiy masalalarni hal etish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligining Mehnat vazirligi, Respublika kolxozlar kengashi bilan kelishilgan, Oʻzbekiston SSR Ministrlar Sovetining 1986-yil 22-yanvardagi 43-son qarori bilan maʼqullangan Oʻzbekiston Respublikasi kolxozlarida mehnatga haq toʻlash yuzasidan tavsiyanomalarga quyidagi oʻzgartishlarni kiritish toʻgʻrisidagi taklifi qabul qilinsin: 46-band quyidagi tahrirda bayon qilinsin: “Tamaki yetishtirishda band boʻlgan kolxozchilar mehnatiga akkord usulida haq toʻlash, sotilgan mahsulot qiymatining 60 foizini mehnatga haq toʻlashga yoʻnaltirish tavsiya qilinadi”. 81-band bekor qilinsin. 2. Kolxozlarning boshqaruvlariga mutaxassislar va koʻpchilik kolxozchilar ishtirokida mehnatga haq toʻlash va ichki xoʻjalik hisobi haqidagi Nizomga tegishli oʻzgartishlar kiritish va uni kolxozchilarning umumiy yigʻilishlarida tasdiqlash tavsiya qilinsin.
Oʻzbekiston Respublikasi hududida joylashgan harbiy qismlar va harbiy taʼlim muassasalari toʻgʻrisida
(decree, 1992-02-20)

Oʻzbekiston Respublikasi Oliy Kengashining 1992-yil 14-yanvardagi “Oʻzbekiston Respublikasi hududida joylashgan harbiy qismlar va harbiy taʼlim muassasalari toʻgʻrisida”gi qaroriga va Minsk shahrida Mustaqil Davlatlar Hamdoʻstligiga aʼzo davlatlar Rahbarlari Kengashining 1992-yil 14-fevraldagi kelishuviga muvofiq: 1. Belgilansinki, Oʻzbekiston Respublikasi yurisdiksiyasiga oʻtkazilgan harbiy tuzilmalarni strategik va operativ rejalashtirishni muvofiqlashtirish Mustaqil Davlatlar Hamdoʻstligi Birlashgan Qurolli Kuchlari Bosh qoʻmondonligi tomonidan amalga oshiriladi. 2. Oʻzbekiston Respublikasi yurisdiksiyasiga oʻtkazilgan birlashma, qoʻshilma, harbiy bilim yurtlari, muassasalar va Umumiy moʻljallanishdagi kuchlarning boshqa harbiy tuzilmalariga rahbarlik qilish Oʻzbekiston Respublikasi Mudofaa ishlari vazirligi zimmasiga yuklansin. 3. Oʻzbekiston Respublikasi Vazirlar Mahkamasiga (Oʻ. Mutalovga), oʻn kun muddatda Oʻzbekiston Respublikasi yurisdiksiyasiga oʻtkazilgan harbiy qism, muassasa, korxona, tashkilot, harbiy bilim yurtlari, oliy va oʻrta-maxsus taʼlim muassasalarining harbiy kafedralari va tayyorlash boʻlinmalari ishchi va xizmatchilarining hamda haqiqiy harbiy xizmatdagi harbiy xizmatchilarning lavozim okladlari, tarif stavkalari va ofitserlar tarkibining harbiy unvonlari uchun okladlar kattaligini 1991-yilga nisbatan 2 barobarga oshirish boʻyicha maxsus qaror ishlab chiqilsin va qabul qilinsin, shuningdek, aʼlo xizmatlari uchun qoʻshimcha moliyaviy ragʻbatlantirish va turar joy ijarasi uchun kompensatsiya toʻlash belgilansin. 4. Oʻzbekiston Respublikasi Mudofaa ishlari vazirligiga (Oʻ. Axmedovga), Oʻzbekiston Respublikasi Adliya vazirligiga (Oʻ. Malikov), manfaatdor vazirlik va idoralar bilan birgalikda bir oy muddatda mudofaa, umumharbiy majburiyat, harbiy xizmatchilarning ijtimoiy va huquqiy himoyasi toʻgʻrisida, shuningdek, Oʻzbekiston Respublikasi hududida joylashgan strategik kuchlar statusi toʻgʻrisida Oʻzbekiston Respublikasi qonunlari loyihalari ishlab chiqilsin va belgilangan tartibda Oʻzbekiston Respublikasi Oliy Kengashiga koʻrib chiqish uchun kiritilsin. 5. Oʻzbekiston Respublikasi Mudofaa ishlari vazirligi Markaziy apparati Turkiston harbiy okrugi boshqarmasi shtabi binosida quyidagi manzilda joylashtirilsin: Toshkent sh., M. Gorkiy prospekti, 100. 6. Mazkur Farmonning 4-moddasidagi Oʻzbekiston Respublikasi qonunlari qabul qilingunga qadar, sobiq SSR ittifoqining tegishli normativ hujjatlariga, agar ular respublika qonunchiligiga zid kelmasa, amal qilinsin.
Harbiy va maxsus unvonlarni berish tartibi toʻgʻrisida
(decree, 2021-04-30)

Oʻzbekiston Respublikasi Oliy Kengashining “Oʻzbekiston Respublikasi hududida joylashgan harbiy qismlar va harbiy taʼlim muassasalari toʻgʻrisida” 1992-yil 14-yanvardagi qaroriga muvofiq: 1. Oliy Kengash tomonidan Oʻzbekiston Respublikasi fuqarolarining harbiy xizmatni oʻtashi toʻgʻrisidagi nizom qabul qilinib, Oʻzbekiston Respublikasi Mudofaa vazirligi, Oʻzbekiston Respublikasi Ichki ishlar vazirligi va Oʻzbekiston Respublikasi Milliy xavfsizlik xizmati organlari va qoʻshinlarida harbiy va maxsus unvonlar berish tartibi belgilagunga qadar sobiq SSSR Qurolli Kuchlari, Ichki ishlar vazirligi va Davlat xavfsizlik qoʻmitasida mavjud boʻlgan harbiy va maxsus unvonlar saqlab qolinsin. 2. Belgilansinki, Oʻzbekiston Respublikasi Mudofaa vazirligi, Ichki ishlar vazirligi, Milliy gvardiyasi, Davlat xavfsizlik xizmati va Elektron texnologiyalarni rivojlantirish markazining boʻlinmalari, organlari va qoʻshinlarida ofitserlar tarkibiga polkovnik va ungacha boʻlgan harbiy va maxsus unvonlar berish tegishlicha Oʻzbekiston Respublikasi Mudofaa vaziri, Ichki ishlar vaziri, Milliy gvardiyasi qoʻmondoni, Davlat xavfsizlik xizmati raisi, Elektron texnologiyalarni rivojlantirish markazi boshligʻi tomonidan, oliy ofitserlar tarkibiga esa general-mayor va undan yuqori harbiy unvonlar — Oʻzbekiston Respublikasi Prezidenti tomonidan amalga oshiriladi.